৮ এপ্ৰিল অৰ্থাৎ সোমবাৰৰ পৰা আৰম্ভ হোৱা ২০১৯ বৰ্ষৰ সন্তোষ ট্ৰফী ৰাষ্ট্ৰীয় ফুটবল প্ৰতিযোগিতাৰ চূড়ান্ত পৰ্বৰ খেলত আজি প্ৰথমবাৰৰ বাবে অৱতীৰ্ণ হ'ব অসম। অসমৰ প্ৰথম প্ৰতিদ্বন্দ্বী ঘৰুৱা দল পাঞ্জাৱ।
পাঞ্জাৱৰ গুৰুনানক ষ্টেডিয়ামৰ লগতে ৰাজ্যৰ অন্য প্ৰান্তৰ বিভিন্ন স্থানত অনুষ্ঠিত হ'ব লগীয়া এই প্ৰতিযোগিতাখনত অসমে স্থান লাভ কৰিছে 'বি' গ্ৰুপত। গ্ৰুপত অসমৰ স'তে আছে কৰ্ণাটক, মহাৰাষ্ট্ৰ, পাঞ্জাৱ আৰু ছিকিম।
অসমে পৰৱৰ্তী মেচ কেইখন খেলিব ক্ৰমে ১১ এপ্ৰিলত মহাৰাষ্ট্ৰ, ১৩ এপ্ৰিলত ছিকিম, ১৫ এপ্ৰিলত কৰ্ণাটকৰ বিৰুদ্ধে।
প্ৰশিক্ষক সুবীৰ দে'ৰ তত্ত্বাৱধানত যোৱা অসম দলটোৰ অধিকাংশ খেলুৱৈয়ে প্ৰথমবাৰৰ বাবে এনেধৰণৰ ৰাষ্ট্ৰীয় পৰ্যায়ৰ প্ৰতিযোগিতাত অংশ গ্ৰহণ কৰিছে। উল্লেখ্য যে আইজলত অনুষ্ঠিত উত্তৰ-পূব মণ্ডলৰ প্ৰাথমিক পৰ্বৰ মেচত অসমে শক্তিশালী মণিপুৰৰ লগতে অন্যান্য ৰাজ্যক পৰাস্ত কৰাৰ পাছৰে পৰা প্ৰশিক্ষকগৰাকী দলটোক লৈ যথেষ্ট আত্মবিশ্বাসী বুলি জানিবলৈ দিয়ে।
প্ৰতিযোগিতাখনৰ বাবে যোৱা অসম দলটো এনেধৰণৰ গ'লৰক্ষক -  বিশু চাহু, কুন্দন ব্ৰহ্ম, ৰক্ষণ বিভাগত দ্বীপেন মৰাণ, ছাম্পা ৰংমেই, শ্যাম নাৰ্জাৰী, হিতেশ্বৰ নাৰ্জাৰী, শুভক্ষণ ৰাভা, উদিত বৰা, মিডফিল্ডত শ্যামজ্যোতি পেগু, পুলুং দৈমাৰী, ৰাকেব বসুমতাৰী, চিৰণ দ্বীপ মৰাণ, সাগৰ হাংলিম্বু, জিয়ানচুন ৰংমেই, ফ'ৰৱাৰ্ডত চিতু বসুমতাৰী, মিলন বসুমতাৰী, তুল্য দাস, আক্ৰাং নাৰ্জাৰী, ঈশাক চাংমা আৰু বিষ্ণু বৰদলৈ।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
